اروپا بیرلیگی کینگش باشلیغی چارلیز میشل، اعضا اولکه لرنینگ ییتکچیلریگه شرقی آقدینگیز موضوعینی قولگه آلیش اوچون 24-25 سپتامبرده جلسه اوتکزیشنی تکلیف ایتدی.
میشل اروپا بیرلیگی اعضا اولکه لر رهبرلریگه بوگون بولیب اوته دیگن "بلاروس" موضوعلی ویدیو کنفرانس حقیده مکتوب یازیب جونتدی.
اروپا بیرلیگی تشقی ایشلر وزیرلری نینگ جمعه کونی بولیب اوتگن جلسه ده اوتگن هفته بلاروسده گی سیلاودن کیینگی حادثه لر و شرقی آقدینگیزده گی وضعیت نی قولگه آلگن لیکلرینی ایسله تیب اوتگن میشل، بلاروس سیلاولری نینگ مستقل و عادل بولیب اوتمه گن لیگینی اورغوله دی. میشل سیلاولرنینگ آرتیدن نمایشچیلرگه عملی قیلینگن خشونت نینگ قاره لنیشی، خلق نینگ اوز اراده سی نینگ ایسه عکس ایتتیریلیشی کیره ک لیگینی تاکییدله دی.
اروپا بیرلیگی ییتکچیلری نینگ بوگونگی ویدیو کنفرانسده بلاروسده یوز بیرگن حادثه لرگه قنداغ عکس العمل کورستیلیشی مطرح بوله جگینی قید ایتگن میشل، مکتوب نینگ آخریده شرقی آثدینگیز توغریسیده رهبرلرنی جلسه اویوشتیریش گه دعوت ایتدی. میشل بو مکتوبده،
"(جمعه کونی) تشقی ایشلر وزیرلریمیز قولگه آلگن ایریم بیر موضوع شرقی آقدینگیزده گی وضعیت حقیده نقصانسیز بیر تیارگرلیک اوچون زمان اجره تیشنی و جاری ییل نینگ 24-25 تاریخلریده خاص بیر اروپا کینگشی جلسه سیده تکرار ییغیلیش نی تکلیف ایته من" دیب افاده ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
